JWD รายได้ขนส่งพุ่ง ดันกำไรไตรมาส 1/64 โตแรง 50%
JWD ประกาศกำไรไตรมาส 1/2564 ที่ 140 ลบ. จากปีก่อน 93 ลบ. หลังรายได้ขนส่งพุ่ง
JWD ประกาศกำไรไตรมาส 1/2564 ที่ 140 ลบ. จากปีก่อน 93 ลบ. หลังรายได้ขนส่งพุ่ง
13 พ.ค. 2564

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

โดยผลการดำเนินงานไตรมาสดังกล่าวปรับตัวขึ้นเนื่องจาก บริษัทมีรายได้รวมเพิ่มขึ้นจำนวน 181.0 ล้านบาท หรือคิดเป็นอัตราร้อยละ 18.7 เมื่อเทียบกับรายได้รวมในงวดเดียวกันของปีก่อน ซึ่งบริษัทฯ มีรายได้ค่าเช่าและรายได้จากการบริการรวมทั้งสิ้น 1,049.8 ล้านบาท เพิ่มขึ้นจำนวน 106.8 ล้านบาท หรือเป็นอัตราร้อยละ 11.3เมื่อเทียบกับรายได้ค่าเช่าและรายได้จากการบริการในงวดเดียวกันของปีก่อน ส่วนใหญ่เกิดจากรายได้จากธุรกิจให้บริการจัดเก็บและบริหารสินค้า กลุ่มธุรกิจ อาหาร กลุ่มธุรกิจให้บริการขนส่งสินค้า และกลุ่มธุรกิจด้านโครงสร้างพื้นฐานโลจิสติกส์
ทั้งนี้ จากรายได้ค่าเช่าและรายได้จากการบริการที่เพิ่มขึ้นตามที่ได้กล่าวไปข้างต้น ส่งผลให้บริษัทฯ มีกำไรขั้นต้นสำหรับ ไตรมาส 1/2564 จำนวน 269.5 ล้านบาท และอัตรากำไรขั้นต้นร้อยละ 25.7เพิ่มขึ้นจำนวน 9.9 ล้านบาท หรือคิดเป็นอัตราร้อยละ 3.8 เมื่อเทียบกับงวดเดียวกันของปีก่อน ซึ่งมีกำไรขั้นต้น จำนวน 259.6 ล้านบาท และอัตรากำไรขั้นต้นร้อยละ 27.5